L'Ajuntament de Carcaixent ja té Portal de Dades Econòmiques
18 de juny de 2024

Carcaixent

Es pot accedir des de hui a través de la web municipal (https://dadesmunicipals.carcaixent.es/#!/\*carcaixent). L'accés és lliure per a qualsevol ciutadà. El regidor de Modernització i Transparència Fernando Sanchis presenta el nou portal de Dades Econòmiques que inclou fins a 8 categories d'informació municipal. D'aquesta manera, Carcaixent se situa al capdavant en està àrea de gestió, ja que el portal oferix cinc vegades més informació de la que obliga la llei

El regidor ha donat molta importància a està iniciativa. Segons Sanchis, “està va ser una de les primeres mesures que vam emprendre quan arribarem al govern. Volíem que la transparència fora un principi rector de l'activitat de l'equip de govern”. El portal conté una informació completíssima que posa a l'abast del ciutadà tot el relatiu al funcionament de la Casa de la Ciutat.

Fernando Sanchis ha destacat el canvi de rumb en matèria de transparència que ha impulsat el nou equip de govern: “és un canvi substancial respecte al que ocorria abans. Hem obert un nou temps, amb noves persones al capdavant de l'Ajuntament. La ciutadania ha de tindre clar que este és un ajuntament transparent, amb parets de cristall, que no té res a amagar”. El regidor ha expressat la seua esperança en què, amb mesures com la del portal de transparència econòmica, els ciutadans recuperen la confiança en les institucions.

Com a exemple, en el portal es pot trobar informació relativa a retribucions de càrrecs públics i personal de lliure designació, facturació a proveïdors, contractes de l'Ajuntament, subvencions, servicis, etc.

Es tracta d'una web que s'integra amb dades municipals que envia l’ajuntament a les plataformes estatals. La informació s'actualitza immediatament o amb periodicitat mensual, trimestral o anual, depenent del seu contingut. Segons Sanchis, “hem procurat que la informació s'expose de manera amigable per a l'usuari i gràficament atractiva, per això algun contingut es veurà amb format de fitxa”.